wickkiey/tamil-wikipedia-markdown huggingface dataset:
# அரசகுப்பம்


**அரசகுப்பம்** ( Arasakuppam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 72 கி.மீ. தொலைவிலும், தேன்கனிக்கோட்டையில் இருந்து 3 கி.மீ தொலைவிலும், மாநிலத் தலைநகரான சென்னையில் இருந்து 325 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.  
## மக்கள் வகைப்பாடு
இவ்வூர் 1274.78 எக்டேர் பரப்பளவில் உள்ளது, ஊரில் 988 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி மொத்த மக்கள் தொகை 4,196, இதில் 2,148 பேர் ஆண்கள், 2,048 பேர் பெண்கள் ஆவர்.  

## குறிப்பு
# அருபள்ளி அக்ராரம்


**அருபள்ளி அக்ராரம்** ( Arupalli Agraharam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 76 கி.மீ. தொலைவிலும், தேன்கனிக்கோட்டையில் இருந்து 19 கி.மீ தொலைவிலும், மாநிலத் தலைநகரான சென்னையில் இருந்து 329 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.  
## மக்கள் வகைப்பாடு
இவ்வூர் 364.71 எக்டேர் பரப்பளவில் உள்ளது, ஊரில் 194 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 731, இதில் 356 பேர் ஆண்கள், 375 பேர் பெண்கள் ஆவர்.  

## குறிப்பு
# பள்ளப்பள்ளி


**பள்ளப்பள்ளி** ( Ballapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 60 கி.மீ. தொலைவிலும், தேன்கனிக்கோட்டையில் இருந்து 12 கி.மீ தொலைவிலும், மாநிலத் தலைநகரான சென்னையில் இருந்து 315 கி.மீ. தொலைவில் உள்ளது அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.  
## மக்கள் வகைப்பாடு
இவ்வூர் 929.15 எக்டேர் பரப்பளவில் உள்ளது, ஊரில் 522 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 2,146, இதில் 1,116 பேர் ஆண்கள், 1,030 பேர் பெண்கள் ஆவர். இவ்வூரின் கல்வியறிவு விகிதம் 56.67 % ஆகும் இது தமிழ்நாட்டின் சராசரி கல்வி விகிதமான 80.09 % ஐ விடக்குறைவு இவ்வூரில் ஆண்களின் கல்வியறிவு 64.36 % பெண்களின் கல்வியறிவு 48.31 % என்று உள்ளது,.  

## குறிப்பு
# மதுசூதன் தாசு



உத்கல கவுரப் **மதுசூதன் தாசு **(28 ஏப்ரல் 1848 - 4 பிப்ரவரி 1934) ஒடிசாவின் முதல் பட்டதாரியும் வழக்கறிஞரும் ஆவார். ஒடிசாவின் கட்டக் நகரிலிருந்து 20 கிலோமீட்டர் தொலைவில் உள்ள சத்யபாமாபூர் என்னும் கிராமத்தில் 28 ஏப்ரல் 1848 அன்று பிறந்தார் மதுசூதன். இவரை **குலபிருத்தா **(ஆகப் பெரிய மனிதர்) என்றும் **உத்கல் கௌரவ்**(உத்கலத்தின் பெருமை) என்றும் அழைப்பர். இவர் ஒரு புலவரும் விடுதலைப் போராட்ட வீரரும் ஆவார்.  

## குடும்பம்
மதுசூதன் ஒரு சமீந்தாரி குடும்பத்தில் சௌத்ரி ரகுநாத் தாசு மற்றும் பார்பதி தேவி ஆகியோருக்கு மகனாகப் பிறந்தார். இவருக்குப் பெற்றோர் வழங்கிய பெயர் கோபிந்தவல்லப். பின்னர் இவர் பெயரை மதுசூதன் என்று மாற்றினர். மதுசூதன் சாய்லபலா தாசு மற்றும் சுதான்சுபலா கசரா என்ற இரண்டு பெண் குழந்தைகளை தத்தெடுத்து வளர்த்தார். மூத்தவரான சாய்லபலா சிறந்த கல்வியியலாளர் ஆவார். கட்டக் நகரில் உள்ள சாய்லபலா பெண்கள் கல்லூரிக்கு அவரது பெயரிட்டு சிறப்பிக்கப் பட்டுள்ளது. இளையவரான சுதான்சுபலா பிரிட்டிசு இந்தியாவின் முதல் பெண் வழக்கறிஞர் ஆவார்.  

## இளமையும் கல்வியும்
மதுசூதன் துவக்கக் கல்விக்குப் பிறகு, கட்டக் மேல்நிலைப் பள்ளிக்குச் (இன்றைய ரேவன்சா கல்லூரியியல் பள்ளி) சென்றார். 1864ஆம் ஆண்டு நுழைவுத் தேர்வில் வென்று கல்கத்தா பல்கலைக்கழகத்தில் சேர்ந்தார். 1870ஆம் ஆண்டு இளங்கலை பட்டத்தை வெற்றிகரமாக முடித்து ஒடிசாவின் முதல் பட்டதாரி ஆனார். தொடர்ந்து அவர் 1873ஆம் ஆண்டு முதுநிலை கலை மற்றும் 1878ஆம் ஆண்டு சட்ட இளங்கலை படிப்புகளையும் முடித்து இவற்றை சாதித்த முதல் ஒடிசா மாணவர் ஆனார்.  

## தொழில்சார் வாழ்வு
1881ஆம் ஆண்டு கல்கத்தாவில் இருந்து திரும்பிய பிறகு வழக்கறிஞராய் தனது பணியைத் தொடங்கினார். அவருடைய திறமையால் மற்றோருக்கு உதவும் அளவு வருமானம் ஈட்ட முடிந்தது. ஒடிசாவிலும் இந்தியாவிலும் உள்ள வழக்கறிஞர்களுக்கு மதுசூதன் ஒரு முன்னோடியாய்த் திகழ்ந்தார். அவரது பிறந்த தினமான ஏப்ரல் மாதம் 28ஆம் திகதி ஒடிசாவில் வழக்கறிஞர் தினமாகக் கொண்டாடப்படுகிறது.  

## அரசியல் வாழ்வு
மக்களால் 'மது பாபு' என்று அன்போடு அழைக்கப்பட்ட மதுசூதன், ஒடிசா மக்களின் அரசியல், சமூக மற்றும் பொருளாதார முன்னேற்றத்துக்காக பாடுபட்டார். ஒரு சிறந்த கவிஞராகவும், சமூக சீர்திருத்தவாதியாகவும், நாட்டுப் பற்றாளராகவும் விளங்கினார். அவர் தொடங்கிய உத்கல் சம்மிலானி என்ற இயக்கம் ஒடிசாவில் சமூக மற்றும் தொழில் புரட்சி ஏற்படக் காரணமாக இருந்தது. அவரது நெடிய அரசியல் போராட்டத்தால் சிதறி இருந்த ஒடிசா மாநிலத்தை ஒன்றிணைத்து 1936ஆம் ஆண்டு ஏப்ரல் முதலாம் நாள் புதிய ஒடிசா மாநிலம் உருவாக்கப்பட்டது. இந்த நாளை ஆண்டுதோறும் மக்கள் ஒடிசா நாளாகக் கொண்டாடி வருகின்றனர்.  

## இலக்கிய பங்களிப்பு
ஒரு எழுத்தாளராகவும் கவிஞராகவும் மதுசூதனின் எழுத்துகளில் நாட்டுப்பற்று மேலோங்கி இருந்தது. ஆங்கிலத்திலும் ஒடியாவிலும் அவர் எண்ணற்ற கட்டுரைகளையும் கவிதைகளையும் எழுதி உள்ளார். அவரது சிறந்த கவிதைகளில் சில "உத்கல் சனாதன்", "சதி இதிகாசு" மற்றும் "சனானிரா உத்கி". இவர் ஒடியா, பெங்காலி மற்றும் ஆங்கிலத்தில் சிறந்த பேச்சாளரும் ஆவார்.  

## இறப்பு
மதுசூதன் 4 பிப்ரவர் 1934 அன்று இயற்கை எய்தினார்.
# பேளகொண்டப்பள்ளி


**பேளகொண்டப்பள்ளி** ( Belagondapalli ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 61 கி.மீ. தொலைவிலும், தளியில் இருந்து 16 கி.மீ தொலைவிலும், மாநிலத் தலைநகரான சென்னையில் இருந்து 319 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும். இவ்வூரை ஒட்டி பல தொழிற்சாலைகள் உள்ளன.  
## வங்கிகள்
- இந்தியன் வங்கி
- கார்பரேசன் வங்கி

## குறிப்பு
# வில்லியம் பார்சன்சு, மூன்றாம் உரோசே மன்னர்



**வில்லியம் பார்சன்சு, 3 ஆம் உரோசே மன்னர்** (*William Parsons, 3rd Earl of Rosse*, 17 சூன் 1800 – 31 அக்டோபர் 1867) ஓர் அயர்லாந்து பிரித்தானிய வானியலாளர் ஆவார். இவர் பல தொலைநோக்கிகலைக் கட்டியமைத்தார்.பார்சுடவுன் இலெவியாதான் என மக்களால் வழங்கப்பட்ட இவரது 72 அங்குலத் தொலைநோக்கி அப்போது உலகிலேயே மிகப்பெரிய பொருள்வில்லையுள்ள தொலைநோக்கியாகும். 20 ஆம் நூற்றாண்டின் தொடக்கம் வரை இதைவிடப் பெரிய தொலைநோக்கி உருவாக்கப்படவில்லை.இவர் 1807 முதல் 1841 வரை **ஆக்சுமண்டவுன் பாரோன் (Baron Oxmantown)** என வழங்கப்பட்டார்.  

## உரோசே மன்னர் தொலைநோக்கிகள்

உரோசே மன்னர் பல ஒளியியல் தொலைநோக்கிகளை உருவாக்கினார்.இவரது தொலைநோக்கிகள் வார்ப்பு இரும்பால் செய்யப்பட்டவை; பரவளைய வடிவுள்ள, சாணைபிடித்து மெருகூட்டிய எதிர்தெறிப்பு ஆடிகளைக் கொண்டவை.  

- 15-அங்குலம் (38 செமீ)
- 24-அங்குலம் (61 செமீ)
- 36-அங்குலம் (91 செமீ) (அல்லது உரோசே 3-அடித் தொலைநோக்கி)
- 72-அங்குலம் (180 செமீ) (அல்லது உரோசே 3-அடித் தொலைநோக்கி அல்லது "பார்சிடவுன் இலெவியாதான்"). இது 1842இல் தொடங்கி, 1845 இல் கட்டி முடிக்கப்பட்டது.
# மார்ட்டின் இரைல்


இவர் 1970 களில் வானியலை விட்டுவிட்டு, சமூக, அரசியல் சிக்கல்களின் தீர்வு உடனடியாக காணவேண்டியது எனக் கருதியதால், அரசியலுக்குத் திரும்பினார்.  

## தகைமைகளும் விருதுகளும்
இவர் பல தகைமைகளும் விருதுகளும் பெற்றார்:  

- அரசு கழக உறுப்பினர் (1952)
- என்றி டிரேப்பர் பதக்கம், அமெரிக்கத் தேசிய அறிவியல் கல்விக்கழகம் (1965)
- பிராங்ளின் நிறுவன ஆல்பர்ட் ஏ. மைக்கல்சன் பதக்கம் (1971)
- அரசு பதக்கம் (1973)
- புரூசு பதக்கம் (1974)
- இயற்பியலில் நோபல் பரிசு (1974)
- இரைல் தொலைநோக்கி, முல்லார்டு கதிர்வீச்சு வான்காணகம்

### விரிவுரைகள்
இவர் 1965 இல் *புடவித் தேட்டம் * எனும் தலைப்பில் அரசு நிறுவனக் கிறித்துமசு விரிவுரை ஆற்றினார்.  

## சொந்த வாழ்க்கை
<!—இவர் ஒரு பயில்நிலை வானொலி இயக்குபவர் ஆவார். -->  
Ryle was an amateur radio operator, pp 499 – 500 of Graham-Smith 1986,  
இவர் 1947 இல் உரோவேனா பால்மரை மணந்தார். இவர் கேம்பிரிட்ஜில் 1984 அக்தோபர் 14 இல் இறந்தார். இஅரது அஞ்சல் தலை, 2009 அக்தோபர் 8 இல் இசைபோகிய பிரித்தானியர் வரிசையில், வெளியிடப்பட்டது.
# நார்மன் இராபர்ட் போகுசன்



**நார்மன் இராபர்ட் போகுசன்** *(Norman Robert Pogson), இ பே து (CIE)* (23 மார்ச்சு 1829 – 23ஜூன் 1891) ஓர் ஆங்கிலேய வானியலாளர் ஆவார். இவர் இந்தியாவில் சென்னை வான்காணகத்தில் பணிபுரிந்தார். இவர் பல சிறுகோள்களைக் கண்டுபிடித்துள்ளார்;வால்வெள்ளிகளின் நோக்கீடுகளை மேற்கொண்டுள்ளார். இவர் உடுக்கண பருமைகளுக்கான கணிதவியல் அளவுகோலை உருவாக்கியுள்ளார். இது போகுசன் விகிதம் அல்லது தோற்றநிலைப் பருமைகளின் விகிதம் என வழங்கப்படுகிறது. இது இரு தொடர்நிலைப் பருமைகளின் விகிதமாகும். இது நூறு எனும் எண்ணின் ஐந்தாம் வருக்க மூலமாக (~2.512) அமைகிறது.  

## தகைமைகள்

இவருக்கு 1879 ஜனவரியில் இந்தியப் பேரரசுத் துணைவர் ஆணை வழங்கப்பட்டது.  

*இவரது நினைவாகப் பெயரிடப்பட்ட வான்பொருட்கள்:*  
- குறுங்கோள் 1830 போகுசன்
- நிலாவின் போகுசன் குழிப்பள்ளம்
- குறுங்கோள் 42 இசிசு இவரது மகள் எலிசபத் இசிசு போகுசன்
நினைவாகப் பெயரிடப்பட்டுள்ளது.
# நெவில் மசுகெலினே



மாண்புறு முனைவர் **நெவில் மசுகெலினே** *(Nevil Maskelyne)* அ க உ (FRS) (6 அக்தோபர் 1732 – 9 பிப்ரவரி 1811) ஐந்தாம் பிரித்தானிய அரசு வானியலாளர் ஆவார். இவர் அரசு வானியலளராக 1765 முதல் 1811 வரை இருந்தார்.  

## தகைமைகள்

- 1775 – அரசு கழகத்தின் கோப்ளே பதக்கம்
- 1776 – உருசிய அறிவியல் கல்விக்கழக உறுப்பினர்.
- 1778 – அமெரிக்கக் கலை, அறிவியல் கல்விக்கழக அயல்நாட்டு உறுப்பினர்.
- நிலாவின் மசுகெலினே குழிப்பள்ளம்.
- ஜேம்சு குக்கின் இரண்டாம் பயணம் முடியும்போது, வனுவது சார்ந்த தெற்கு மலெக்கூலில் அமைந்த மசுகெலினே தீவுகள் வில்லியம் வேல்சு அவர்களால் இவரது நினைவாகப் பெயர் இடப்பட்டன.
# முழுவெண் அணி

கணிதத்தில் **முழுவெண் அணி** (*integer matrix*) என்பது அனைத்து உறுப்புகளையும் முழு எண்களாகக் கொண்ட அணியாகும். முழுவெண் அணிகள் சேர்வியலில் அதிகம் பயன்படுகின்றன. இரும அணிகள், சூனிய அணிகள், ஒன்றுகளின் அணிகள், முற்றொருமை அணிகள் ஆகியவை முழுவெண் அணிகளாகும்.  

## எடுத்துக்காட்டுகள்
பின்வரும் இரு அணிகளும் முழுவெண் அணிகளாகும்:  
:<math>\(\begin{array}{cccr} 5 & 2 & 6 & 0\\ 4 & 7 & 3 & 8\\ 5 & 9 & 0 & 4\\ 3 & 1 & 0 & -3\\ 9 & 0 & 2 & 1\end{array}\)</math>&nbsp; &nbsp; &nbsp; &nbsp; <math>\(\begin{array}{ccc} 1 & 5 & 0\\ 0 & 9 & 2\\ 1 & 7 & 3\end{array}\)</math>  

## பண்புகள்
- முழுவெண்களற்ற அணிகளைக் காட்டிலும் முழுவெண் அணிகளின் நேர்மாற்றத்தமை நிலைப்பாடானது.
- முழுவெண் அணியின் அணிக்கோவை மதிப்பு ஒரு முழுவெண்ணாகும். இதனால் நேர்மாற்றத்தக்க முழுவெண் அணிகளின் அணிக்கோவை மதிப்புகளுள் மிகச்சிறியது 1 ஆகும்.
- ஒரு முழுவெண் அணி <math>M</math> இன் அணிக்கோவையின் மதிப்பு <math>1</math> அல்லது <math>-1</math> ஆக இருந்தால், இருந்தால் மட்டுமே, <math>M</math> இன் நேர்மாறும் முழுவெண் அணியாக இருக்கும்.
- அணிக்கோவை மதிப்பு <math>1</math> ஆக உள்ள முழுவெண் அணிகள் ஒரு குலமாகும். இக்குலத்தின் குறியீடு: <math>\mathrm{SL}_n(\mathbf{Z})</math>. <math>n=2</math> எனில், இக்குலம் மட்டு குலத்துடன் நெருங்கிய தொடர்புடையதாக இருக்கும்.
- முழுவெண் அணிகள் மற்றும் செங்குத்துக் குல அணிகளின் வெட்டுக்கணம் பொதுமைப்படுத்தப்பட்ட வரிசைமாற்ற அணிகளின் குலமாகும்.
- முழுவெண் அணியின் சிறப்பியல்பு பல்லுறுப்புக்கோவையின் (characteristic polynomial) கெழுக்கள் முழுவெண்களாக இருக்கும்.

## வெளியிணைப்புகள்
- Integer Matrix at MathWorld
# பெட்டமுகலாளம்


**பெட்டமுகலாளம்** ( *Bettamugulalam* ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும்.  
இந்த ஊர் பெட்டமுகலாளம் ஊராட்சிக்கு உட்பட்டது. இங்குள்ள மலையும் பெட்டமுகலாளம் என்று அழைக்கபடுகிறது.  

## பெயராய்வு
*பெட்ட* என்ற கன்னடச் சொல்லுக்கு மலை என்பது பொருளாகும். *முகுலாளம்* என்றால் மிகவும் ஆழமான பகுதி என்பதாகும். இது ஒரு மலைக் கிராமம் ஆகும். மலைமேல் இருந்து ஆழமான பகுதியைக் காண முடிவதால் இப்பெயரைப் பெற்றிருக்கலாம் என்கிறார் கோ. சீனிவாசன்.  

## அமைவிடம்
இந்த ஊர் தேன்கனிக்கோட்டையிலிருந்து சுமார் 40 கிலோமீட்டர் தொலைவிலும், மாவட்டத் தலைநகரான கிருஷ்ணகிரியில் இருந்து 47 கி.மீ. தொலைவிலும், மாரண்டஅள்ளியில் இருந்து 15 கி.மீ தொலைவிலும், மாநிலத் தலைநகரான சென்னையில் இருந்து 309 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். அருகில் உள்ள தொடர்வண்டி நிலையம் 16 கி.மீ தொலைவில் உள்ள மாரண்டஅள்ளி தெடருந்து நிலையம் ஆகும்.  

## பெருங்கற்காலச் சின்னங்கள்
பெட்டமுகலாளத்தில் இருந்து சுமார் ஆறு கிலோமீட்டர் தொலைவில் *பாண்டுரார் பாறை* என்றும் *பாண்டுரார் குண்டு* என்றும் *பாண்டவர் கோயில்* என்று அழைக்கப்படும் இடத்தில் அடர்ந்த வனப்பகுதியில் பெருங்கற்கால ஈமச் சின்னங்களில் ஒரு வகையான கல்வட்டங்கள், கல்திட்டைகள் போன்றவை உள்ளன.
# பேவநத்தம்


**பேவநத்தம்** ( Bevunatham ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த சிற்றூர் ஆகும்.  

## பெயராய்வு
*பேவு* என்ற கன்னடச் சொல்லுக்கு வேம்பு என்பது பொருளாகும். இங்கு வேப்ப மரங்கள் மிகுதியாக இருக்கிறது. இதனால் பேவு+நத்தம் = பேவநத்தம் என்றானது கோ. சீனிவாசன்.  

## அமைவிடம்
இந்த ஊர் மாவட்டத் தலைநகரான கிருட்டிணகிரியில் இருந்து 45 கி.மீ. தொலைவிலும், தேன்கனிக்கோட்டையில் இருந்து 12 கி.மீ தொலைவிலும், மாநிலத் தலைநகரான சென்னையில் இருந்து 308 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.  

## குறிப்பு
# பிள்ளாலம்


**பிள்ளாலம்** ( Bilalam ) என்பது தமிழ்நாட்டின், கிருஷ்ணகிரி மாவட்டம், தேன்கனிக்கோட்டை வட்டத்தைச் சேர்ந்த வருவாய் கிராமம் ஆகும். இந்த ஊர் மாவட்டத் தலைநகரான கிருட்டிணகிரியில் இருந்து 82 கி.மீ. தொலைவிலும், தேன்கனிக்கோட்டையில் இருந்து 15 கி.மீ. தொலைவில் உள்ளது. அருகில் உள்ள வானூர்தி நிலையம் பெங்களூர் பன்னாட்டு வானூர்தி நிலையம் ஆகும். இந்த ஊரில் தொடர் வண்டி நிலையம் கிடையாது. அருகில் உள்ள தொடர்வண்டி நிலையம் கெலமங்கலம் தெடர்வண்டி நிலையமாகும்.  
## மக்கள் வகைப்பாடு
இவ்வூர் 410.47 எக்டேர் பரப்பளவில் உள்ளது, ஊரில் 154 வீடுகள் உள்ளன 2011 ஆண்டைய இந்திய மக்கள் கணக்கெடுப்பின்படி தொத்த மக்கள் தொகை 774 இதில் 414 பேர் ஆண்கள், 360 பேர் பெண்கள் ஆவர். இவ்வூரின் கல்வியறிவு விகிதம் 38.27 % ஆகும் இது தமிழ்நாட்டின் சராசரி கல்வி விகிதமான 80.09 % ஐ விடக்குறைவு இவ்வூரில் ஆண்களின் கல்வியறிவு 48.60 % பெண்களின் கல்வியறிவு 26.37 % என்று உள்ளது,.  

## குறிப்பு
# சமையல் சோடா

**சமையல் சோடா** (*Baking soda*)என்பது ஓா் உலா் புளிப்பேற்றி. இது காா்பனேட் அல்லது பைகார்பனேட் மற்றும் வலிமை குறைந்த அமிலம் இவற்றின் கலவை. இது அடுபொருட்களின் கன அளவு மற்றும் மிருதுத்தன்மையை அதிகாிக்கவும் சோ்க்கப்படுகிறது. சமையலுக்காக தயாாிக்கப்பட்ட மாவு அல்லது இட்லி மாவு அல்லது பிசைந்த மாவு இவற்றோடு சமையல் சோடாவைச் சேர்க்கும் போது அமில-கார வினையை நிகழச்செய்து காா்பன்-டை-ஆக்சைடை வெளியேற்றச் செய்கிறது. இவ்வாறு காா்பன்-டை-ஆக்சைடு வாயு வெளியேறும் போது ஏற்படும் காற்றுக்குமிழ்களால் ஈர மாவு அல்லது பிசைந்த மாவு புளிப்பேற்றம் அடைந்து, மென்மையும் அடைகிறது. இது ஈஸ்டுகளைப் பயன்படுத்தி நொதித்தல் வினை நடைபெற வேண்டிய செயலுக்குப் பதிலாக பயன்படுகிறது. ஏனென்றால், நொதித்தல் செயல்முறை சில நேரங்களில் விரும்பத்தகாத ஒரு வித நெடியை உருவாக்குகிறது. இதைத் தவிா்ப்பதற்காகவே அடுமனைத் தொழிலில் சமையல் சோடா அதிக அளவு பயன்படுத்தப்படுகிறது.  

## தயாாிப்பு மற்றும் வினைவழிமுறை

பெரும்பான்மையான வணிகரீதியில் தயாாிக்கப்படும் சமையல் சோடாக்கள், சோடியம்-பை-காா்பனேட், (சமையல் சோடா) மற்றும் ஏதேனும் ஒன்று அல்லது ஒன்றுக்கு மேற்பட்ட அமில உப்புக்களால் உருவாக்கப்படுகின்றன. சமையல் சோடாவின் எடையினடிப்படையிலான சதவீத இயைபு: சோடியம்-பை-காா்பேனட் - 30%, மோனோ கால்சியம் பாஸ்பேட் 5-12%, சோடியம் அலுமினியம் சல்பேட் 21-26% ஆகும். மேலே குறிப்பிடப்பட்டுள்ள உட்பொருட்களுள் இரண்டாவது மற்றும் மூன்றாவது குறிப்பிட்டுள்ளவை அமிலத்தன்மை உடையவை ஆகும். இவை சோடியம்-பை-காா்பனேட் மற்றும் நீா் இவற்றுடன் சோ்ந்து காா்பன்-டை-ஆக்சைடை வெளியேற்றுகின்றன. இவ்வாறான இரண்டு அமில காரணிகள் செயல்படும் முறை இரட்டைச்செயல்முறை எனப்படுகிறது. இத்தகைய கலவையில் பயன்படுத்தப்படும் மற்றுமொரு அமில காரணி டாா்டாரிக் அமிலத்தின் வழிப்பொருள் ஆகும். சமையல் சோடாவானது மாவின் ஒத்த தன்மை மற்றும் நிலைப்புத் தன்மையை அதிகாிக்கக்கூடிய பகுதிப்பொருட்களையும் கொண்டுள்ளது.  

வீட்டு பயன்பாட்டுக்கான சமையல் சோடாவின் தயாாிப்பு வணிகரீதியிலான சமையல் சோடாவின் தயாரிப்பு முறையிலிருந்து வேறுபட்டது. வீட்டு உபயோகத்துக்கான சமையல் சோடாவில் பயன்படுத்தப்படும் சோடியம் அலுமினியம் சல்பேட்டுக்குப் பதிலாக, வணிகரீதியிலான சமையல் சோடாவில் சோடியம் பைரோ பாஸ்பேட் பயன்படுத்தப்படுகிறது. சமையல் சோடா தயாரிப்புக்கான வேதிவினை பின்வருமாறு தரப்படுகிறது.  

NaHCO<sub>3</sub> + H<sup>+</sup> → Na<sup>+</sup> + CO<sub>2</sub> + H<sub>2</sub>O
# அதே கண்கள் (2017 திரைப்படம்)


**அதே கண்கள்** (*Adhe Kangal (2017 film)*) 2017 ஆண்டில் வெளியான ஓர் இந்தியத் தமிழ்த் திரைப்படமாகும். காதல் திகில் திரைப்படமான இதனை ரோகினி வெங்கடேசன் எழுதி இயக்கியிருந்தார். சி. வி. குமார் தயாரித்த இத்திரைப்படத்தில் கலையரசன், ஜனனி ஐயர், சிவதா ஆகியோர் முக்கிய வேடங்களிலும், பாலா சரவணன் துணை வேடத்திலும் நடித்துள்ளனர். ஜிப்ரான் இசையமைத்த இத்திரைப்படம் 2017 சனவரி 26 அன்று இந்திய குடியரசு நாளன்று வெளியானது.  

## நடிகர்கள்
- கலையரசன் - வருண் முரளி
- சனனி ஐயர் - சாதனா
- சிவதா - வசுந்தரா/தீபா
- பாலா சரவணன் - பஞ்சு
- அரவிந்தராஜ் - இரவி
- லிங்கா - தாமஸ்
- அபிசேக் சோசப் சார்ஜ் -
- சஞ்சய் செயராமன் - விக்ரம்
- அப்துல் - அல்போன்சு

## பாடல்கள்

ஜிப்ரான் இசையமைத்த இத்திரைப்படத்தின் பாடல்கள் 2017 சனவரி 17 அன்று திங் மியூசிக் இந்தியா நிறுவனம் வெளியிட்டது.
# அஷ்டாங்க இருதயம்

**அஷ்டாங்க இருதயம்** ( சமசுகிருதம் : अष्टांग हृदय) என்பது ஒரு ஆயுர்வேத மருத்துவ நூலாகும். இது சமசுகிருதத்தில் எழுதப்பட்டது. இது பண்டைய இந்தியாவின் மூன்று முக்கிய ஆயுர்வேத நூல்களில் ஒன்றாகும். இந்தூலின் ஆசிரியர் வாக்படர் ஆவார் இவர் வாழ்ந்த காலம் 550-600 என்று. கருதப்படுகிறது.  
## வரலாறு
இந்தூல் விருத்த வாக்படர் எழுதிய அஷ்டாங்க சங்கிரஹம் என்ற ஒரு பெரிய நூலின் சுருக்கம் ஆகும். இதை எழுதித் தொகுத்தவர் லகு வாக்படர். இது முழுக்க முழுக்க நோய்க் குறியீடுகளையும், தத்துவங்களையும், நோய்க்கான சிகிச்சையையும் கூறுகிறது.  

இந்தப் புத்தகம் கலிப் ஹாரூன் அல்-ரஷீத் காலத்தில் கி.பி. 773-808 அரபு மொழியில் மொழிபெயர்கப்பட்டது, மேலும் இது திபெத்திய மொழியிலும், 1941 இல் ஜெர்மன் மொழியிலும் மொழிபெயர்க்கப்பட்டுள்ளது. இது 1880 இதன் முதல் அச்சுப் பதிப்பு வெளிவந்தது, 1935 ஆம் ஆண்டு பண்டிதர் துரைசாமி அய்யங்கார் வடமொழி சுலோகங்கள் இல்லாமல் தமிழ் மொழியில் அஷ்டாங்க ஹ்ருதயத்தை வெளியிட்டார். பின்னர் வடமொழியுடன் தமிழ் உரை சேர்த்துப் பெரிதாக வெளிவந்தது. அஷ்டாங்க ஹ்ருதயத்துக்கு 37 உரைகள் காணப்படுகின்றன. அதில் சர்வாங்க சுந்தரா என அருண தத்தர் 12 ஆம் நூற்றாண்டில் எழுதிய உரை முக்கியமானதாகக் கருதப்படுகிறது. இது 1888-ல் பதிப்பிக்கப்பட்டது. வாக்படரின் மாணவராகக் கருதப்படும் ஜெஜடாவின் விளக்கவுரையும் கிடைக்கிறது. இந்தப் நூலில் காணப்படும் மூலிகைகள் அஷ்டாங்க நிகண்டு என்ற பெயரில் தனியாக வெளியிடப்பட்டுள்ளது. இதன் மூல உரை வடமொழி, தெலுங்கு, தமிழில் உள்ளது.  
## பெயரியல்
ஆயுர்வேதத்தின் எட்டு அங்கங்களும், எட்டு அங்கங்களுக்கு உரிய செய்திகளும் அமிர்தம் போன்று இதில் கொடுக்கப்பட்டுள்ளன. ஆயுர்வேதத்தின் எட்டு அங்கங்களின் ஹ்ருதயம் போல இது விளங்குகிறது என்பதால் இது அஷ்டாங்க ஹ்ருதயம் என அழைக்கப்படுகிறது.  
## நூல் அமைப்பு
இந்தப் நூலில் ஆறு பிரிவுகளும், 120 அத்தியாயங்களும் உள்ளன. அடிப்படைத் தத்துவங்களை விளக்கும் சூத்திர ஸ்தானம், உடற்கூறுகளை விளக்கும் சரீர ஸ்தானம், மருந்துகளைப் பற்றிக் குறிப்பிடும் கல்ப, சித்தி ஸ்தானம், கண், காது, மூக்கு நோய்களையும், பிற பகுதிகளையும் விளக்கும் உத்தர ஸ்தானம் போன்றவை இதில் உள்ளன.  

ஆயுர்வேதத்தின் அடிப்படைத் தத்துவங்களைப் படிப்பதற்கும், குணம் குறித்த தகவல்களை அறிவதற்கும் இந்த நூல் உதவிகரமாக இருக்கிறது. இதில் அறுசுவைகள் பற்றி சிறப்பாக விளக்கப்பட்டுள்ளது. வாக்படர் புத்த மதத்தைச் சார்ந்தவராக இருந்தாலும், இறைச்சி வகைகளின் மருத்துவக் குணங்களையும், மது வகைகளின் மருத்துவக் குணங்களையும் சிகிச்சைக்காகக் குறிப்பிட்டுள்ளார்.
# குமிழ் தவளை



***குமிழ் தவளை*** (***Raorchestes chalazodes***) இது ரகோபோரிடே என்ற குடும்பத்தைச் சேர்ந்த ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் காணப்படக்கூடியது. மிக அரிதான, அழியும் தருவாயில் உள்ள தவளை ஆகும். 136 ஆண்டுகளுக்குப் பிறகு மேற்குத் தொடர்ச்சி மலையில் உள்ள களக்காடு முண்டந்துறை புலிகள் காப்பகத்தில் மீண்டும் கண்டறியப்பட்டுள்ளது. இத்தவளையின் முட்டை தலைப்பிரட்டையாக மாறாமல், நேரடியாகச் சிறு தவளையாக மாறிவிடும் சிறப்புத்தன்மை கொண்டது. இவற்றின் உடல் பச்சை நிறமுடையவையாக இருக்கும். அடிப்பகுதி வெள்ளை நிறத்தோடும், இடுப்புப் பகுதியில் கரு நீல புள்ளிகள் உள்ளன. இதன் தனித்துவமான அடையாளமாக இதன் விழிபடலத்தில் தங்கநிற திட்டுகள் கானப்படும்.
# விளிம்படி வெடிபொதி

, .22 லாங் ரைஃபிள், .22 டபள்யூ.எம்.ஆர்., .17 எச்.எம்.2, .17 எச்.எம்.ஆர்]]  

**விளிம்படி வெடிபொதி** என்பது, சுடுகலனின் உலோக வெடிபொதிகளை எரியூட்டும் வழிமுறை ஆகும். இவ்வகை வெடிபொதிகளை, **"விளிம்படி"** என்றும் சுருக்கமாக அழைப்பர். எரியூட்டியை பற்றவைப்பதற்காக, (வெடிபொதியின்) அடித்தட்டின் விளிம்பானது, துப்பாக்கியின் வெடியூசியால் அடித்து நொறுக்கப்படுவதால், இது விளிம்படி என்று அழைக்கப்படுகிறது. இது மிக பொதுவான நடுவடி (எனப்படும், அடித்தட்டின் நடுவிலுள்ள எரியூட்டிச் சிமிழை வெடியூசியால் அடிக்கும்) முறைக்கு மாறானது. விளிம்படி வெடிபொதியின் விளிம்பு என்பது, எரியூட்டிச் சேர்மத்தை கொண்டுள்ள தட்டும்-மூடி ஆகும், வெடிபொதியுள் உந்துபொருட்களும், எறியமும் (தோட்டா) இருக்கும். ஒருமுறை (வெடிபொதியின்) விளிம்பு அடிக்கப்பட்டு தோட்டா சுடப்பட்டபின், மறுமுறை அதில் மீள்குண்டேற்றம் செய்ய இயலாது, ஏனெனில் வெடியூசியின் முதல் தாக்கத்திலேயே விளிம்பு நெளிந்துவிடும்.  

## பண்புகள்

(வலது) வெடிபொதிகள். ஒர் விளிம்படி வெடியூசி, வெடியுறையின் விளிம்பில் ஒரு பொளியை உண்டாக்கும்; ஆனால் ஓர் நடுவடி வெடியூசி எரியூட்டியின் நடுவே ஒரு குழியை உண்டாக்கும். படத்தில் இதை கவனிக்கவும்.]]  
விளிம்படி வெடிபொதிகளுக்கு குறைவான அழுத்தமே போதுமானது; ஏனெனில் வெடியூசி அதன் விளிம்பை அடித்து நொறுக்கி, எரியூட்டியை பற்றவைக்க ஏற்றவாறு, மெல்லிய வெடியுறையை தான் இவை கொண்டிருக்கும். வெடிப்பொடியை உந்துபொருளாக பயன்படுத்திய காலத்தில், .44 கேலிபர் முதல் .56 கேலிபர் வரையிலான விளிம்படி வெடிபொதிகள் பிரபலமானவை. நவீன விளிம்படி வெடிபொதிகளில் புகையற்ற பொடியை பிரயோகிப்பதால் அதிக அழுத்தங்கள் உண்டாகும், இதனால் இவற்றின் அளவு .22 கேலிபர் (5.5 மி.மீ) அல்லது அதற்கும்கீழாக தான் இருக்கிறது. விளிம்படி வடிவத்திற்கு குறைவழுத்தங்கள் தான் தேவை என்பதால்; விளிம்படி சுடுகலன்கள் எடைகுறைந்தும், விலைமலிவாகவும் விளங்கின. இதுவே சிறு-கேலிபர் வெடிபொதிகளின் தொடர்ச்சியான மவுசுக்குக் காரணம்.  

## (ஈய) குண்டுபொதி
சில விளிம்படி வெடிபொதிகள், சிறிதளவு #11 அல்லது #12 குண்டுகளுடன் இருக்கும். இந்த "எலி-குண்டு" நெருங்கிய வீச்செல்லைகளில் ஓரளவுக்கு தான் சிறந்தது, மேலும் இதை எலிகள் அல்லது இதர சிறு விலங்குகளை சுடுவதற்கு தான் பொதுவாக பயன்படுத்தப்படும். கூரைத்தளம் மற்றும் சுவர்களை இது ஊடுருவாது என்பதால், கிடங்குகளில் இருக்கும் பறவைகளை சுடவும் இதை பயன்படுத்துவர்.  

## மேலும் பார்க்க
- வெடிபொதி
- எரியூட்டி
# கோப்பு (அலுவலகம்)



ஒவ்வொரு பொருள் சார்ந்தும் நிருவாக அடிப்படையில் பராமரிக்கப்படும் தகவல் நடைமுறை அலுவலகக் கோப்பு எனப்படுகிறது. இக்கோப்பு ஆண்டுகள் பலவாயினும் மீண்டும் தேவைப்படும் நேரத்தில் தகவல்களைத் தெரிந்துகொள்ள உறுதுணை புரியும்.  

மருத்துவமனையில் பராமரிக்கப்படும் கோப்புகள் நோயாளிகளின் கடந்த கால வரலாற்றை அறிந்து மருத்துவம் செய்ய உதவி புரிகின்றது.
# மாயவன் (திரைப்படம்)


**மாயவன்** (*Mayavan*) 2017 ஆவது ஆண்டில் வெளியாகவுள்ள ஒரு இந்தியத் தமிழ்த் திரைப்படமாகும். அறிவியல் புனைவு திகில் திரைப்படமான இதனை சி. வி. குமார் எழுதி இயக்கி தயாரித்துள்ளார். சந்தீப் கிசன், இலாவண்யா திரிபாதி ஆகியோர் முக்கிய வேடங்களிலும், டேனியல் பாலாஜி, ஜாக்கி செராப் ஆகியோர் இதர துணை வேடங்களிலும் நடித்துள்ளனர். ஜிப்ரான் இசையமைத்த இத்திரைப்படம் 2016 பிப்ரவரியில் தொடங்கப்பட்டது.  

## நடிகர்கள்
- சந்தீப் கிசன்
- இலாவண்யா திரிபாதி
- ஜாக்கி செராப்
- டேனியல் பாலாஜி
- ஜெயப்பிரகாசு
- பகவதி பெருமாள்
- மைம் கோபி
- அக்சரா கௌடா

## பாடல்கள்
இத்திரைப்படத்திற்கு ஜிப்ரான் இசையமைத்துள்ளார்.
# பயிற்சி

**பயிற்சி** என்பது தொழில் சார்ந்த நுணுக்கங்களைக் கற்றுக்கொடுக்க ஏற்கனவே அத்தொழிலில் திறன் பெற்றவர்களால் வழங்கப்படும் தகவல் அல்லது திறன் பரிமாற்றம் ஆகும். பயிற்சி வழங்கப்படுவதற்கும் பயிற்சி பெறுவதற்கும் குறிப்பிட்ட நோக்கம் இருக்கும்.  
## பயிற்சி வகைகள்
1. பணிமுன் பயிற்சி
1. பணியிடைப் பயிற்சி
1. தயாரிப்புப் பயிற்சி
1. அன்றாடப் பயிற்சி
### பணிமுன் பயிற்சி
பணிக்குச் செல்வதற்கு முன்பு அப்பணி தொடர்பான விதிமுறைகள், அப்பணியில் எவ்வாறு நடந்து கொள்ள வேண்டும் என்பது குறித்த வழிகாட்டுதல்கள், பணியின் மூலம் தனி நபரும் சமூகமும் அடையும் பயன்கள், பணியில் எதிர்கொள்ளும் சவால்கள், முந்தைய ஆளுமைகள் குறித்த அறிமுகங்கள் ஆகியன இப்பயிற்சியில் முக்கிய கருத்தூடாட்டப் பொருள்களாக அமையும்.  

### பணியிடைப் பயிற்சி
பணிபுரிந்து கொண்டிருக்கும் பொழுது ஒருவர் பணிவிதிமுறையின் அடிப்படையிலோ, தன்னார்வமாகவோ பணி குறித்த தற்போதைய மாற்றங்களை அறிந்து கொண்டு தங்கள் திறமைகளைச் சமூகம் எதிர்பார்க்கும் அளவிற்கு வெளிப்படுத்த வழங்கப்படும் பயிற்சி இதுவாகும்.  

### தயாரிப்புப் பயிற்சி
ஒரு தேர்வு அல்லது போட்டியில் வெற்றிபெறும் பொருட்டு தனிப்பட்ட விருப்பத்தின் பேரில் குறிப்பிட்ட பொருள் சார்ந்து வழங்கப்படும் அல்லது எடுத்துக்கொள்ளப்படும் பயிற்சி இதுவாகும்.  

### அன்றாடப் பயிற்சி
உடல் நலம் பேணுதல், தங்கள் திறமையைத் தக்கவைத்தல் ஆகியவற்றின் அடிப்படையில் நாள்தோறும் மேற்கொள்ளும் பயிற்சி. எ.கா. யோகா, விளையாட்டு வீரர் மேற்கொள்ளும் பயிற்சி  

## பயிற்சி நிறுவனங்கள்
ஒவ்வொரு துறை சார்ந்தும் பயிற்சியளிப்பதற்கென அரசு மற்றும் தனியார் சார்பில் பயிற்சி நிறுவனங்கள் உள்ளன. அவற்றுள் சில.  
| பயிற்சி நிறுவனம் | இடம் | பயிற்சி பெறுபவர்கள் |  |
| --- | --- | --- | --- |
| இலால் பகதூர் சாஸ்த்திரி தேசிய நிருவாகக் கல்வியகம் | முசோரி, உத்தர்காண்ட் | இந்திய ஆட்சிப் பணியாளர்கள் |  |
| தேசியக் கல்வியியல் ஆராய்ச்சி மற்றும் பயிற்சி நிறுவனம் | புதுதில்லி | ஆசிரியர்கள்/கல்வியாளர்கள் |  |
| மாநிலக் கல்வியியல் ஆராய்ச்சி மற்றும் பயிற்சி நிறுவனம் | சென்னை | ஆசிரியர்கள்/கல்வியாளர்கள் | } |
# இரேடிக்கசு


**கியார்கு யோவாச்சிம் தெ போரிசு** *(Georg Joachim de Porris)* அல்லது **இரேடிக்கசு** *(Rheticus)* (16 பிபரவரி 1514 - 4 திசம்பர் 1574) ஒரு கணிதவியலாளரும் நிலப்பட வரைவியலாளரும் நாவாய்க் கருவி ஆக்குநரும் மருத்துவரும் ஆசிரியரும் ஆவார். இவர் தனது முக்கோணவியல் பட்டியலுக்காகவும் நிக்கோலசு கோப்பர்நிக்கசுவின் மாணவராகவும் நன்கு அறியப்பட்டவர். இவர் தன் ஆசிரியரின் நூலான *De revolutionibus orbium coelestium* (*வான்கோளங்களின் சுழற்சிகள் பற்றி*) எனும் நூலை வெளியிட ஏற்பாடு செய்தார்.  

## பணிகள்

- *Narratio prima de libris revolutionum Copernici* (1540)
- *Tabula chorographica auff Preussen und etliche umbliegende lender* (1541)
- *De lateribus et angulis triangulorum* (with Copernicus; 1542)
- *Ephemerides novae* (1550)
- *Canon doctrinae triangulorum* (1551)
- *Epistolae de Terrae Motu* (posthumous)
# பகவதி பெருமாள்


**பகவதி பெருமாள்** ஒரு தமிழ் திரைப்பட நடிகர் ஆவார். தமிழ் மொழித் திரைப்படங்களில் நடித்து வருகிறார். பாலாஜி தரணிதரன் இயக்கத்தில் 2012-ஆம் ஆண்டு வெளியான நடுவுல கொஞ்சம் பக்கத்த காணோம் திரைப்படத்தின் மூலமாக நடிகராக அறிமுகமானார். இத்திரைப்படத்தில் இவர் ஏற்ற *பகவதி* எனும் கதாபாத்திரத்தின் பெயருடன் சேர்த்து அறியப்படுகிறார். *ஒரு கன்னியும் மூன்று களவாணிகளும்* (2014), *நாலு போலீசும் நல்லா இருந்த ஊரும்* (2015), *பிச்சைக்காரன்* (2016) உள்ளிட்ட திரைப்படங்களில் நடித்துள்ளார்.  

## நடித்த திரைப்படங்கள்
| ஆண்டு | திரைப்படம் | கதாபாத்திரம் | குறிப்புகள் |
| --- | --- | --- | --- |
| 2012 | *நடுவுல கொஞ்சம் பக்கத்த காணோம்* | பகவதி | அறிமுகத் திரைப்படம் |
| 2014 | *ஒரு கன்னியும் மூன்று களவாணிகளும்* | இராமாணுசம் இசக்கி |  |
| 2014 | *ஜிகர்தண்டா* | ஒளிப்பதிவாளர் |  |
| 2014 | *நாலு போலீசும் நல்லா இருந்த ஊரும்* | செல்லத்துரை |  |
| 2015 | *இன்று நேற்று நாளை* | இளங்கோவின் முதலாளி | சிறப்புத் தோற்றம் |
| 2016 | *ஜில் ஜங் ஜக்* | மருது |  |
| 2016 | *பிச்சைக்காரன்* | ராசேசு |  |
| 2016 | *இறைவி* |  |  |
| 2017 | *சைத்தான் கா பச்சா* | படப்பிடிப்பில் |  |
| 2017 | *மாயவன்* | படப்பிடிப்பில் |  |
| 2018 | *96 (திரைப்படம்)* | முரளி |  |
| *சீதக்காதி (திரைப்படம்)* | இயக்குநர் சுந்தர் |  |  |
| 2019 | *சூப்பர் டீலக்ஸ்* | உதவி ஆய்வாளர் பெர்லின் |  |
| *கேங்ஸ் ஆஃப் மெட்ராஸ்* | ஜாகிர் |  |  |
| *கொலைகாரன்* | முரளி |  |  |
| *இக்லூ* | சுந்தர் | ஒரு ஜீ5 படம். |  |
| *ஆதித்ய வர்மா* | வழக்கறிஞர் |  |  |
| 2021 | *என்னங்க சார் உங்க சட்டம்* | திரைப்பட இயக்குநர் |  |
| *நவரசா (வலைத் தொடர்)* | தலைமைச் சமையற்காரர் | வலைத்தொடர்; குறும்படம்: பாயாசம் |  |
| *துக்ளக் தர்பார்* | மங்களம் |  |  |
| *பேச்சுலர் (2021 திரைப்படம்)* | பாக்யா (பக்ஸ்) |  |  |
| 2022 | *விசித்திரன்* | பீட்டர் |  |
| *மாயோன்* | DK |  |  |
| *மோனிகா ஓ மை டார்லிங்* | அரவிந்த் மணிவண்ணன் | நெட்பிளிக்ஸ் இந்தித் திரைப்படம் |  |
| 2023 | *துணிவு (2023 திரைப்படம்)* | காவல் ஆய்வாளர் ராஜேஷ் |  |
| *ரன் பேபி ரன் (2023 திரைப்படம்)* | தேவலாயப் பாதிரி |  |  |
| *சிங்கிள் சங்கரும் ஸ்மார்ட்போன் சிம்ரனும்* | அம்சா குப்தா |  |  |
| *ராஜாமகள் (2023 திரைப்படம்)* |  |  |  |
| *எல்லாம் மேல இருக்கிறவன் பார்த்துப்பான்* | திருநாவுக்கரசு |  |  |
| *குட் நைட் (2023 திரைப்படம்)* | அயக்கிரீவன் பாலாஜி |  |  |
| *இறைவன்* | துணைக்காவல் ஆய்வாளர் பிரான்க் |  |  |
| 2024 | *ப்ளூ ஸ்டார்* | இம்மானுவேல் |  |
| *இப்படிக்கு காதல்* | வாசு |  |  |
| *பேட்ட ராப்* | கமல் |  |  |
| *எமக்கு தொழில் ரொமான்ஸ்* | வெற்றி |  |  |
| 2025 | *கேங்கர்ஸ்* | நாடிமுத்து |  |
| *டூரிஸ்ட் ஃபேமிலி* | ஆர். ராகவன் |  |  |
| *தக் லைஃப்* | } |  |  |
# இரெகியோமோண்டேனசு


**யோகான்னசு முல்லர் வான் கோனிகுசுபர்கு** *(Johannes Müller von Königsberg)* (6 ஜூன் 1436 – 6ஜூலை 1476), இன்று **இரெகியோமோண்டேனசு** *(Regiomontanus)* எனும் இலத்தீனப் பெயரால் அறியப்படும் இவர் ஒரு செருமானிய கணிதவியலாளரும் வானியலாளரும் கணியவியலாளரும் (சோதிடரும்) மொழிபெயர்ப்பாளரும் கருவி ஆக்குநரும் கத்தோலிக்கப் பேராயரும் ஆவார்.  

இவர் இன்றைய பவாரியா, கோனிகுசுபர்கின் பகுதியான அன்பைண்டன் சார்ந்த பிராங்கோனியா எனும் ஊரில் பிறந்தார். பெயர்பெற்ற கிழக்குப் பிரசியாவைச் சேர்ந்த கோனிகுசுபர்கில் அல்ல.
# பார்வதி நாயர்


**பார்வதி நாயர்** ஓர் இந்தியத் திரைப்பட நடிகை ஆவார். தென்னிந்தியத் திரைப்படங்களில் நடித்து வருகிறார். அபுதாபியில் உள்ள ஒரு மலையாளக் குடும்பத்தில் பிறந்தவர். மென்பொருள் வல்லுநராகப் பணியாற்றிய இவர், 2010 ஆவது ஆண்டில் "மிஸ் கர்நாடகா", "மிஸ் நேவி குயின்" பட்டங்களைப் பெற்றுள்ளார். தமிழில் ஜெயம் ரவி நடிப்பில் 2014 ஆவது ஆண்டில் வெளியான *நிமிர்ந்து நில்* திரைப்படத்தின் மூலமாக நடிகையாக அறிமுகமானார்.  

## வாழ்க்கைக் குறிப்பு
### திரை வாழ்க்கை
## நடித்த திரைப்படங்கள்
| திரைப்படம் | ஆண்டு | மொழி | கதாபாத்திரம் | குறிப்புகள் | சான்று |
| --- | --- | --- | --- | --- | --- |
| *பாப்பின்சு* | 2012 | மலையாளம் | ஜூலி |  |  |
| *யாக்சி* | 2012 | மலையாளம் | மீனாட்சி |  |  |
| *நீ கோ நிஜா சா* | 2013 | மலையாளம் | சானியா |  |  |
| *டால்சு* | 2013 | மலையாளம் | அனு |  |  |
| *டி கம்பெனி* | 2013 | மலையாளம் | லாரா |  |  |
| *ஆங்கிரி பேபிசு இன் லவ்* | 2014 | மலையாளம் | பாரோ |  |  |
| *என்னை அறிந்தால்* | 2015 | தமிழ் | எலிசபெத் |  |  |
| *ஜன்டா பாய் கபிராசு* | 2015 | தெலுங்கு | வந்தனா | சிறப்புத் தோற்றம் |  |
| *வாசுகோடகாமா* | 2015 | கன்னடம் | சாந்தி |  |  |
| *மாலை நேரத்து மயக்கம்* | 2016 | தமிழ் | காமினி | சிறப்புத் தோற்றம் |  |
| *ஜேம்ஸ் மற்றும் அலைஸ்* | 2016 | மலையாளம் | நந்தினி |  |  |
| *கோப்பையிலே கொடும்காத்து* | 2016 | மலையாளம் | விளாசினி |  |  |
| *கோடிட்ட இடங்களை நிரப்புக* | 2017 | தமிழ் | மோகினி |  |  |
| *எங்கிட்ட மோதாதே* | 2017 | தமிழ் |  |  |  |
| *கம் தகம் புத்தகம்* | 2017 | மலையாளம் | பின் தயாரிப்பு |  |  |
| *பெயரிடப்படாத அதிவி சேசு உடனான திரைப்படம்* | 2017 | தெலுங்கு | படப்பிடிப்பில் | } |  |
# சோனா மொகாபாத்ரா


**சோனா மொகாபாத்ரா **(பி. 17 சூன் 1976​) ஒரு இந்தியப் பாடகர், இசை அமைப்பாளர் மற்றும் கவிஞர் ஆவார். இவர் ஒடிசா மாநிலத்தில் உள்ள கட்டக் நகரில் பிறந்தார். உலகின் பல நகரங்களில் கலை நிகழ்ச்சிகள் நடத்தியுள்ள இவர், இந்தித் திரை உலகிலும் தனி இசைப் பாடல்களையும் எழுதியுள்ளார். அவரது சொந்தப் பாடல்களைத் தவிர்த்து டேவிட் போவி<nowiki/>யின் பிரபல பாடல்களையும் வடிவு மாற்றம் செய்து பிரபலமடைந்துள்ளார்.  

## இளமைக் காலம்
சோனா ஒடிசாவின் கட்டக் நகரில் 1976ஆம் ஆண்டு பிறந்தார். புபனேசுவர் நகரில் உள்ள காலேஜ் ஆப் இஞ்சினியரிங் அண்ட் டெக்னாலஜியில் தனது இளங்கலை பொறியியல் படிப்பை முடித்தார். அதனைத் தொடர்ந்து புனே<nowiki/>வில் உள்ள புகழ்பெற்ற சிம்பயாசிஸ் செண்டர் ஆப் மேனேஜ்மெண்ட் & ஹெச்.ஆர்.டி யில் முதுகலை மேலாண்மை படிப்பையும் நிறைவு செய்தார். அதன் பின் மேரிகோ நிறுவனத்தில் பணியை துவங்கிய அவர் புகழ்பெற்ற தயாரிப்புகளான பாராசூட் மற்றும் மெடிகேர் பிராண்டுகளின் மேலாளராக இருந்தார்.  

## வெளியீடுகள்
விளம்பரங்களின் மூலமாகவே அவரது இசைப் பயணம் தொடங்கியது. டாடா உப்புக்காக அவர் இயற்றிய 'கல் கா பாரத் ஹை' அவருக்கான முதல் புகழைக் கொடுத்தது. குளோசு அப் பற்பசைக்காக அவர் செய்த விளம்பரம் பல மொழிகளில் மொழி மாற்றம் செய்யப்பட்டு 13 நாடுகளில் 4 ஆண்டுகள் தொடர்ந்து ஒளிபரப்பப்பட்டது. 2007ஆம் ஆண்டு அவரது முதல் இசைத் தொகுப்பு, *சோனா, *சோனி மியூசிக் மூலம் வெளியானது. பல்வேறு வகையான இசைகளின் கோர்வையாக இந்தத் தொகுப்பு வெற்றி பெற்றது. மேலும் அவர் *டெல்லி பெல்லி, தலாசு, ராயீசு *ஆகிய இந்திப் படங்களிலும், அமீர் கான் இயக்கி தொகுத்த சத்யமேவ ஜெயதே நிகழ்ச்சியிலும் தனது பங்களிப்பை செய்திருக்கிறார்.  

## இசை வாழ்வு

அமீர் கானின் சத்யமேவ ஜெயதே நிகழ்ச்சியே அவருக்கு திருப்புமுனையாக அமைந்தது. அந்த நிகழ்ச்சியின் இசைப் பகுதியின் தயாரிப்பாளராகவும் பணியாற்றினார் சோனா. அந்நிகழ்ச்சியின் பாடல்கள் பல மொழிகளில் மொழிமாற்றம் செய்யப்பட்டு அவருக்கு நாடு முழுவதும் பெரும் புகழைக் கொடுத்தது.  

## தனி வாழ்க்கை
சோனா தான் மேரிகோவில் பணியாற்றும் போது சந்தித்த இசையமைப்பாளர் ராம் சம்பத்தை 2005ஆம் ஆண்டு மணந்து கொண்டார். பின்னாட்களில் இந்தித் திரையுலகம் மூலம் ராம் சம்பத்தும் மிகப்பெரிய இசையமைப்பாளராய் உயர்ந்தார். இருவரும் இணைந்து மும்பை<nowiki/>யில் ஓம்குரோன் என்ற பெயரில் இசை தயாரிப்பு நிறுவனத்தை நடத்தி வருகின்றனர்.
# ராம் சம்பத்



**ராம் சம்பத் **(பி. 25 சூலை 1977) ஓர் இந்திய இசை அமைப்பாளர் மற்றும் தயாரிப்பாளர் ஆவார். விளம்பர நிறுவனம் ஒன்றில் இசை அமைப்பாளராக தொழில் வாழ்வைத் துவங்கிய இவர் பின் தனியிசை தொகுப்புகள் மூலமும் அதன் பின் இந்தி திரை இசை மூலமும் பிரபலம் அடைந்தார்.  
இவர் பிரபல நிறுவங்களான ஏர்டெல், டோகோமோ, தம்ப்சு அப், பெப்சி மற்றும் டைம்சு ஆப் இந்தியா ஆகியற்றின் விளம்பரங்களுக்கு இசை அமைத்துள்ளார்.  

## இளமை வாழ்வு
மும்பை நகரில் உள்ள செம்பூரில் பிறந்த ராம் சம்பத்தின் தந்தை ஒரு தமிழர், தாய் கன்னடர். தனது பள்ளிக் கல்வியை செம்பூரில் உள்ள ஓ.எல்.பி.எஸ் மேல் நிலைப் பள்ளியில் பயின்றார். ராம் சம்பத்தின் குடும்பம் இசைப் பாரம்பரியம் கொண்டது. அவரது தாத்தா டி.வி. ராமானுசம் அவர்கள் மும்பையில் உள்ள சண்முகானந்தா அரங்கின் நிறுவனர் ஆவார். இளமை முதலே கருநாடக இசைக் கலைஞர்கள் அவர் வீட்டிற்கு வந்து கொண்டிருந்தனர். இதனால் ஈர்க்கப்பட்ட அவர் பின்னர் எட்டு ஆண்டுகள் முறையாக கருநாடக இசையைப் பயின்றார். பள்ளிக் கல்விக்குப் பின் அவர் போதார் கல்லூரியில் இளநிலைக் கல்வியைக் கற்றார். அங்கு அவர் கல்லூரி இசைக் குழுவில் விசைப்பலகை கலைஞராக இருந்தார்.  

## இசை வாழ்வு

### தனி இசை

ஒரு விளம்பர நிறுவனத்தில் தனது வாழ்வைத் தொடங்கிய ராம் சம்பத், ஏர்டெல், டொகோமோ, தம்ப்சு அப், பெப்சி ஆகிய நிறுவனங்களுக்கும் டைம்ஸ் ஆப் இந்தியா<nowiki/>வின் "ஐ லீட் இந்தியா" பிரச்சாரத்தின் பாடலையும் இயற்றியுள்ளார்.  

2008ஆம் ஆண்டு ஆத்திரேலியாவைச் சேர்ந்த பிரபல இசைக் குழுவான ஐ.என்.எக்ஸ்.எஸ் (INXS​) உடன் இணைந்து அவர்களது பாடல்களின் இந்தியப் பதிப்பை உருவாக்கினார். 2012ஆம் ஆண்டு ஆமிர் கானின் சத்யமேவ ஜெயதே நிகழ்ச்சிக்காக பிரசூன் ஜோசி எழுத்தில் அவர் இயற்றிய "தேரா ரங் ஆசியா" பாடல் மிகப்பெரிய வெற்றி பெற்றது.  

புகழ்பெற்ற தொலைக்காட்சி இசை நிகழ்ச்சியான கோக் ஸ்டுடியோ<nowiki/>வில் 2013ஆம் ஆண்டு பருவத்தில் பங்கு பெற்றார்.  

### திரை இசை
ராம் சம்பத்தின் முதல் திரைப்படம் ராம் மாத்வானி இயக்கத்தில் வெளியான லெட்ஸ் டாக் ஆகும். அதன் பின் பல படங்களுக்கு இசை அமைத்திருந்தாலும் அவருக்கு புகழைச் சேர்த்த திரைப்படம் ஆமிர் கான் தயாரிப்பில் 2011ஆம் வெளிவந்த டெல்லி பெல்லி ஆகும். அந்த திரைப்படத்திற்காக அவர் பிலிம்பேர் விருதுக்கு பரிந்துரை செய்யப்பட்டார்.  

அவரது அடுத்த படமான தலாசு இசைக்காக மிகுந்த வரவேற்பைப் பெற்றது. அந்த திரைப்படத்தில் பாடல்களை எழுதிய ஜாவேத் அக்தர் தனது அடுத்த படமான புக்ரேவிலும் ராம் சம்பத்தையே இசையமைக்க வைத்தார். புக்ரேவில் அவரது மனைவி சோனா மொகாபாத்ரா பாடிய *<nowiki/>'அம்பர்சரியா' *பாடல் மிகப்பெரிய வெற்றி பெற்றது.  

## தனி வாழ்வு
ராம் சம்பத் ஒடிசாவைச் சார்ந்த பாடகர் சோனா மொகாபாத்ரா<nowiki/>வை மணந்து கொண்டார். 2002ஆம் ஆண்டு இயக்குநர் ராம் மாத்வானி மூலம் சந்தித்த இருவரும் 2005ஆம் ஆண்டு திருமணம் செய்து கொண்டனர். திருமணத்துக்குப் பின்னரே சோனா மிகப்பெரிய பாடகராக புகழ் பெற்றது குறிப்பிடத்தக்கது.
# அசைலால்



**அசைலால்கள்** *(Acylals)* என்பவை கரிம வேதியியலில் இடம்பெற்றுள்ள RCH(OOCR)2 என்ற மூலக்கூற்று வாய்ப்பாட்டின் கட்டமைப்பில் ஒரு வேதி வினைக்குழுவை பகிர்ந்து கொள்கின்ற சேர்மங்களின் குழுவைக் குறிக்கிறது. பொருத்தமான ஒரு வினையூக்கியின் முன்னிலையில் ஆல்டிகைடுகளுடன் அசிட்டிக் நீரிலியைச் சேர்த்து வினைபுரியச் செய்தால் அசைலால் உருவாகிறது. சல்போனிக் அமிலம் கலந்த சிர்க்கோனியம் டையாக்சைடு இவ்வினைக்கான ஒரு வினையூக்கியாகும் . தாழ் வெப்பநிலைகளில் ஆல்டிகைடுகளுக்கான பாதுகாப்புக் குழுவாக இது பயன்படுத்தப்படுகிறது. உயர் வெப்பநிலைகளில் அசைலால் மீண்டும் ஆல்டிகைடாக மாற்றமடைகிறது.
# அசைலைதரசீன்



**அசைலைதரசீன்** *(Acylhydrazine)* ஓர் அமைடை ஒத்த கரிம வேதியியல் சேர்மம் ஆகும். ஆனால் கார்பாக்சிலிக் அமிலத்திலுள்ள -OH பகுதி மட்டும் ஐதரசீனால் இடப்பெயர்ச்சி செய்யப்பட்டுள்ளது. அசைலைதரசீன்கள் ஒரு வகையான ஐதரசைடுகள் ஆகும்.  

வேதித்தொகுப்பு வினைகளில் அசைலைதரசீன்கள் இடைநிலைப் பொருட்களாகும். உதாரணமாக சனிடினிப் (C22H27FN4O2) தொகுப்பு வினையில் 5-புளோரோயிசாட்டின் கலக்கும்போது மெல்ல ஐதரசீன் ஐதரேட்டு உருவாகிறது. நான்கு மணி நேரத்திற்குப் பின்னர் 110° செல்சியசு வெப்பநிலையில் இண்டோல் வளைய கட்டமைப்பு உடைகிறது . (அமினோ-5-புளோரோ-பீனைல்)-அசிட்டிக் அமில ஐதரசைடு, 3-வது நிலையில் கீட்டோன் ஒடுக்கத்துடன் உடைந்து, அடுத்தடுத்து வலிமையான அமிலத்தில் பதனிடும்போது இம்மருந்துக்குத் தேவையான 1,3-டையைதரோ-2-ஆக்சோ இண்டோல் கட்டமைப்பு உருவாகிறது.
# தொழிலாளர் மேற்பார்வை கருத்தரங்கு, 1947


**தொழிலாளர் மேற்பார்வை கருத்தரங்கு, 1947** (ஆங்கிலம்:Labour Inspection Convention, 1947) பன்னாட்டு தொழிலாளர் அமைப்பு நடத்திய ஓர் அவையாகும்.  

## ஏற்புறுதி
2014 இன்படி, 186 பன்னாட்டு தொழிலாளர் அமைப்பு நாடுகளில் 145 நாடுகள் இதை ஏற்புறுதி செய்து உள்ளன.  

## வெளியிணைப்புகள்
- Text
- ஏற்புறுதிகள்
# சமிக்ஞை (பொருளியல்)

ஒப்பந்த கோட்பாட்டில், **சமிக்ஞை** (*signalling*) என்பது ஒரு கட்சி (முகவர் என அழைக்கப்படுகிறது) நம்பத்தகுந்ததாக தன்னை பற்றிய சில தகவல்களை மற்றோரு கட்சிக்கு (முதன்மையானவர் என அழைக்கப்படுகிறது) அளிக்கிறது. உதாரணமாக, மைக்கேல் ஸ்பென்சின் வேலைவாய்ப்பு சந்தை சமிக்ஞை மாதிரி, (சாத்தியமான) ஊழியர்கள் தங்கள் கல்வித் தகுதிகள் பெறுக்குவதன் மூலம் முதலாளியிடம் தங்கள் திறனை அளிக்கும் ஒரு சமிக்ஞையை அனுப்புகிறார்கள். நம்பகத்தன்மையின் தகவல் மதிப்பானது முதலாளித்துவத்தின் நம்பகத்தன்மையுடன் ஒப்பிடும் போது, அதிக திறன் மற்றும் குறைவான திறன் கொண்ட பணியாளர்களை பெற கடினமாக உள்ளது என்பதில் இருந்து நம்பப்படுகிறது. எனவே, தகுதி வாய்ந்த தொழிலாளர்கள் அதிக திறன் வாய்ந்த தொழிலாளர்களிடமிருந்து குறைந்த திறன் கொண்ட தொழிலாளர்களை வேறுபடுத்திக் காட்டுவதற்கு சமிக்ஞை செயல்படுத்துகிறது.  

சுய-சமிக்ஞை என்பது தம்மைப்பற்றிய ஒரு தகவலைக் தாமாகவே கொடுப்பது.. ஒரு அணி வெல்லும் அல்லது இழக்க நேரிடும் என்று பந்தயம் கொடுக்கும் தன் சொந்த அடையாளத்தை பற்றி அனுப்பலாம்.  

## அறிமுக கேள்விகள்
சமிக்ஞை, சமச்சீரற்ற தகவல் முலமாக வேகத்தை எடுத்துக் கொண்டது. இது சில பொருளாதார பரிமாற்றங்களில், தகவலில் உள்ள ஏற்றத்தாழ்வுகள், பொருட்களின் பரிமாற்றத்திற்கான சாதாரண சந்தையை பாதிப்பை பற்றி கூறுகிறது. மைக்கேல் ஸ்பென்ஸ் 1973 ஆம் ஆண்டின் கட்டுரையில், இரண்டு கட்சிகளும் (முகவர் மற்றும் முதலாளி) சமச்சீரற்ற தகவலின் சமிக்ஞை பெற முடியும் என்று முன்மொழியப்பட்டது.  

## வேலை-சந்தை சமிக்ஞை
வேலை சந்தையில், சாத்தியமான ஊழியர்கள் நல்ல ஊதியம் அல்லது விலை தரும் முதலாளிகளுக்கு தங்கள் சேவைகளை விற்க முயல்கின்றனர். பொதுவாக, முதலாளிகள், நல்ல தொழிலாளர்களை வேலைக்கு அமர்த்த அதிக ஊதியங்களை கொடுக்க தயாராக இருக்கிறார்கள்.  

## (சுய-) சமிக்ஞை மற்றும் சூதாட்டம்
சமிக்ஞை தாக்கங்கள் தங்கள் அடையாளங்கள் அல்லது பொறுப்புகளை தொடர்புடைய களங்களில். விருப்பமான விளையாட்டு அணி அல்லது அரசியல்வாதி போன்ற ஒரு குழு, நம்பிக்கை அல்லது இலட்சியத்திற்கான பந்தயம் அல்லது பந்தயம், பந்தயம் தேர்வு (அதாவது, அல்லது அதற்கு எதிராக) தனது அடையாளத்தை பற்றி ஒரு சமிக்ஞையை அனுப்புகிறது.முடிவு மீது பந்தயம் தனது அடையாளத்தை பற்றி ஒரு மறுபிரதிக் சமிக்ஞை அனுப்புகிறது, விளைவுக்கு எதிராக பந்தயம் ஒரு விளைவை முன் விட குறைவாக முக்கியம் என்று ஒரு சமிக்ஞை அனுப்புகிறது.
# வானொலி ஒலிபரப்பு


, சிலோவாக்கியா (கட்டியவர்கள்: Štefan Svetko, Štefan Ďurkovič and Barnabáš Kissling, 1967-1983)]]  

**வானொலி ஒலிபரப்பு** (ஆங்கிலம்: Radio broadcasting) என்பது வானொலி அலைகள் மூலம் கம்பியற்ற தகவல்தொடர்பு மேற்கொண்டு அதிக மக்களை சென்றடைய பயன்படுத்தப்படும் தொழில்நுட்பமாகும். வானொலி நிலையங்கள் மூலம் ஒரே நிலையில் ஒலிபரப்பப்படுகிறது. இதன் குறிகை தொடரிமக் குறிகை ஆக அல்லது டிஜிட்டல் குறிகை ஆக இருக்கலாம்.  

## வகைகள்
இதன் வகைகள்:  
- வீச்சுப் பண்பேற்றம் ஒலிபரப்பு
- அதிர்வெண் பண்பேற்றம் ஒலிபரப்பு
- செயற்கைக்கோள் வானொலி ஒலிபரப்பு
- இணையதள வானொலி ஒலிபரப்பு

## மேலும் பார்க்க
- கட்டிட அனுமதி
- வானொலி
- அலைக்கம்பம்
- பண்பேற்றம்

## வெளியிணைப்புகள்

;Patents  

- ****, சியார்ச்சு கிராப் வான் ஆர்கொ , வாலொலி நிலையம் (திசம்பர் 1913)
- ****, ரிச்சர்டு ஃபண்டு, "Station for the transmission and reception of electromagnetic wave energy". (நவம்பர் 1914)
- ****, கசுடவ் ரூத், "Antenna for radiotelegraph station" (பிப்ரவரி 1917)
# மீடியாவிக்கி:Gadget-HotCat.js/local defaults

// <source lang="javascript">  
if (typeof (HotCat) != 'undefined') {  
HotCat.uncat_regexp = /\{\{\s*([Uu]ncat(egori[sz]ed)?|[Nn]ocat|[Nn]eedscategory|[Cc]ategori[sz]e)[^}]*\}\}/g ;  
HotCat.single_minor = false;  
HotCat.use_up_down = false;  
HotCat.upload_disabled = true;  
HotCat.redir_category = 'Wikipedia soft redirected categories';  
HotCat.disambig_category = 'Disambiguation categories';  

HotCat.messages.using = ' using HotCat';  

//Blacklisted categories cannot be added through HotCat.  
HotCat.blacklist = /\b[Ss]tubs?$|^[Ss]tubs?\b|\b[Dd]isambiguation pages$|^[Rr]edirect(?:s|ed)?\b/;  

// Clicks on (-) will always go through the diff screen  
HotCat.del_needs_diff = true;  

// Non-confirmed users will always go through the diff screen.  
HotCat.no_autocommit = (function (default_setting) {  
if ((mw.config.get('wgUserGroups').join(' ') + ' ').indexOf('confirmed ') < 0) return true;  
return default_setting;  
})(HotCat.no_autocommit);  

// Disable for non-logged-in users  
HotCat.disable = (function (default_disable) {  
return function {  
if (!mw.config.get('wgUserName')) return true;  
return default_disable;  
};  
})(HotCat.disable);  

// improve visual distinction between positive- and negative-indicator icons  
HotCat.existsNo = '//upload.wikimedia.org/wikipedia/commons//4/4c/P_no_red.svg/-P_no_red.svg.png';  
}  
// </source>
# இன்று நேற்று நாளை


**இன்று நேற்று நாளை** 2015 ஆவது ஆண்டில் வெளியான அறிவியல் புனைவு தமிழ்த் திரைப்படமாகும். அறிமுக இயக்குநரான ஆர். ரவிக்குமார் எழுதி இயக்கிய இப்படத்தை திருக்குமரன் என்டேர்டைன்மென்ட் மற்றும் ஸ்டுடியோ கிரீன் நிறுவனங்கள் இணைந்து தயாரித்திருந்தன. இத்திரைப்படத்தில் விஷ்ணு, மியா ஜார்ஜ் ஆகியோர் முக்கிய வேடங்களிலும், கருணாகரன், டி. எம். கார்த்திக், ஜெயப்பிரகாசு ஆகியோர் இதர துணை வேடங்களிலும் நடித்திருந்தனர். இத்திரைப்படம் திரைப்பட விமர்சகர்களிடம் நேர்மறையான விமர்சனத்தைப் பெற்றது.  

## நடிகர்கள்

- விஷ்ணு - இளங்கோ
- மியா ஜார்ஜ் - அனு
- கருணாகரன் - புலிவெட்டி ஆறுமுகம்
- ஆர்யா - அறிவியலாளர் (சிறப்புத் தோற்றம்)
- பி. ரவிசங்கர் - குழந்தைவேலு
- ஜெயப்பிரகாசு - ராசரத்தினம்
- டி. எம். கார்த்திக் - பொன்புதிர்க் கூட்டம் கிரிதர பார்த்தசாரதி/பழம்
- பகவதி பெருமாள் - இளங்கோவின் முதலாளி
- அனுபமா குமார் - அனுவின் தாயார்
- வி. ஐ. எசு. ஜெயபாலன் - மார்த்தாண்டம்
- அஞ்சலி வரதராசன் - இளங்கோவின் தாயார்
- தர்மா - காவல் ஆய்வாளர்
- வி. எஸ். ராகவன் - பொருளைத் தொலைப்பவர்களில் ஒருவர்
- இராமச்சந்திரன் துரைராசு - குழந்தைவேலுவின் அடியாள்
- ஜீவா ரவி - இரவி சங்கர்
- பாக்சர் தீனா - மார்த்தாண்டத்தின் அடியாள்
- மிப்பு - சிறு திருடன்
- ராம்தாஸ் - நடிகர்
- சிவசங்கர் - நகைக்கடை முதலாளி
- ராஜா ராணி பாண்டியன் - காவலர்

## பாடல்கள்
# டோப்ளிட்சு அணி

நேரியல் இயற்கணிதத்தில் **டோப்ளிட்சு அணி** அல்லது **மூலைவிட்ட-மாறிலி அணி** (*Toeplitz matrix* , *diagonal-constant matrix*) என்பது இடமிருந்து வலமாக இறங்கும் மூலைவிட்டங்கள் ஒவ்வொன்றிலும் மாறாத உறுப்புகளைக் கொண்ட அணியாகும்.  

எடுத்துக்காட்டு:  
:<math>  
\begin{bmatrix}  
a & b & c & d & e \\  
f & a & b & c & d \\  
g & f & a & b & c \\  
h & g & f & a & b \\  
i & h & g & f & a  
\end{bmatrix}.  
</math>  

*n*&times;*n* வரிசை கொண்ட டோப்ளிட்சு அணி *A* இன் அமைப்பு:  
:<math>  
A =  
\begin{bmatrix}  
a_{0} & a_{-1} & a_{-2} & \ldots & \ldots & a_{-(n-1)} \\  
a_{1} & a_0 & a_{-1} & \ddots & & \vdots \\  
a_{2} & a_{1} & \ddots & \ddots & \ddots & \vdots \\  
\vdots & \ddots & \ddots & \ddots & a_{-1} & a_{-2}\\  
\vdots & & \ddots & a_{1} & a_{0} & a_{-1} \\  
a_{n-1} & \ldots & \ldots & a_{2} & a_{1} & a_{0}  
\end{bmatrix}  
</math>  

*A* இன் *i*,*j* ஆவது உறுப்பு *A*<sub>*i*,*j*</sub> எனில்,  
:<math>A_{i,j} = A_{i+1,j+1} = a_{i-j}.\ </math>  

டோப்ளிட்சு அணி ஒரு சதுர அணியாக இருக்கவேண்டிய அவசியமில்லை.
# அயர்டன் சென்னா



**அயர்டன் சென்னா** (**Ayrton Senna** ; மார்ச்-21, 1960 - மே-1, 1994) என்பவர் பிரேசில் நாட்டைச் சேர்ந்த கார்பந்தய வீரராவார். இவர் பார்முலா 1 போட்டித்தொடரை 1988, 1990 மற்றும் 1991 ஆகிய ஆண்டுகளில் "மெக்லாரன்" அணிக்காக வென்றுள்ளார். பார்முலா 1 போட்டித்தொடர் வரலாற்றின் பெருவெற்றியாளர்களில் இவர் முதன்மையானவராகக் கருதப்படுகிறார். வில்லியம்சு அணிக்காக பங்கேற்ற 1994ஆம் ஆண்டு "சான் மரினோ கிராண்ட் ப்ரீ" போட்டியில் நிகழ்ந்த விபத்தில் காலமானார்.  

பல்வேறு கார்பந்தய வாக்கெடுப்புகளில் மிகச் சிறந்த மற்றும் மிகவும் செல்வாக்கான பார்முலா 1 கார்பந்தய வீரராக அயர்டன் சென்னா தேர்ந்தெடுக்கப்பட்டிருக்கிறார். இவர் போட்டிக்குத் தகுதிபெறும் ஒற்றைச் சுற்றில் கார் ஓட்டும் வேகத்தில் சிறந்தவராவார், 1988 முதல் 2006ஆம் ஆண்டுவரை அதிகமுறை பார்முலா 1 போட்டியை முதல் இடத்தில் இருந்து துவக்குதலில் சாதனையை வைத்திருந்தார். மேலும் இவரது மழைக்கால போட்டியோட்டத்துக்காகவும் சிறப்பான முக்கியத்துவம் பெறுகிறார், அவற்றுள் சில: 1984 மொனாகோ கிராண்ட் ப்ரீ, 1985 போர்த்துக்கீசிய கிராண்ட் ப்ரீ மற்றும் 1993 ஐரோப்பிய கிராண்ட் ப்ரீ. "மொனாகோ கிராண்ட் ப்ரீ" போட்டியில் ஆறுமுறை வென்று சாதனைபுரிந்துள்ளார். வரலாற்றில் அதிக போட்டிகள் வென்ற பார்முலா 1 வீரர்கள் பட்டியலில் ஐந்தாவது இடத்தில் இருக்கிறார்.  

## மேலும் பார்க்க
- பார்முலா 1

## உசாத்துணைகள்

## வெளியிணைப்புகள்

- 
-
# ஒன்றுகளின் அணி


கணிதத்தில் **ஒன்றுகளின் அணி** (*matrix of ones* அல்லது *all-ones matrix*) என்பது மெய்யெண்களில் அமைந்த அணி; இவ்வணியின் ஒவ்வொரு உறுப்பும் 1 ஆக இருக்கும்.  

:எடுத்துக்காட்டுகள்:  

:<math>J_2=\begin{pmatrix}  
1 & 1 \\  
1 & 1  
\end{pmatrix};\quad  
J_3=\begin{pmatrix}  
1 & 1 & 1 \\  
1 & 1 & 1 \\  
1 & 1 & 1  
\end{pmatrix};\quad  
J_{2,5}=\begin{pmatrix}  
1 & 1 & 1 & 1 & 1 \\  
1 & 1 & 1 & 1 & 1  
\end{pmatrix}.\quad</math>  

சில மூலங்களில் ஒன்றுகளின் அணியானது ”அலகு அணி” என்றும் அழைக்கப்படுகிறது. ஆனால் அலகு அணி என்பது ஒன்றுகளின் அணியிலிருந்து முற்றிலும் வேறுபட்ட முற்றொருமை அணியைக் குறிக்கவும் பயன்படுத்தப்படுகிறது.  

## பண்புகள்
*n×n* வரிசை கொண்ட ஒன்றுகளின் அணி *J* பின்வரும் பண்புகளைக் கொண்டிருக்கும்:  

- *J* இன் சிறப்பியல்புப் பல்லுறுப்புக்கோவை (characteristic polynomial): <math>(x - n)x^{n-1}</math>
- *J* இன் சுவடு *n*; *J* இன் [[அணிக்கோவையின் மதிப்பானது *n* = 1 எனில் 1 ஆகவும், *n* இன் பிற மதிப்புகளுக்கு 0 ஆகவும் இருக்கும்.
- *J* இன் தரம் 1; ஐகென் மதிப்புகள் மடங்கெண் 1 உடன் *n* ஆகவும், மடங்கெண் *n*−1 உடன் ”0” ஆகவும் இருக்கும்.
- முந்தைய பண்பின்படி, *J* ஒரு நேர்ம-வரைவு அணி#நேர்ம-அரைவரைவு அணியாக இருக்கும்.
- <math> J^k = n^{k-1} J, \mbox{ for } k=1,2,\ldots.\,</math>
- இதன் கிளை முடிவாக, <math>\tfrac1n J</math> அணி தன்னடுக்கு அணியாக இருக்கும்.
# தாடாசனம்



**தாடாசனம்** (*Tadasana*) என்பது ஓர் உடற்பயிற்சியாக நவீன யோகாவில் நிற்கும் நிலையில் செய்யும் யோகாசனமாகும். இது பல நிற்கும் நிலை ஆசனங்களுக்கு அடிப்படையாகும்.  

## செய்முறை
1. நேராக நின்றுகொண்டு நேராகப் பார்க்க வேண்டும்.
1. கைகளை பக்கவாட்டில் உடலோடு ஒட்டி வைத்துக்கொள்ள வேண்டும்
1. இரு கால்களும் உடல் எடையைச் சமமாகத் தாங்க வேண்டும்.
1. முழங்கால் சிப்பு மேல்நோக்கித் தூக்கியவாறு இருக்க வேண்டும்.
1. தொடைகளும் பின்பக்கத் தசைகளும் இறுகியவாறு இருக்க வேண்டும்.
1. மூச்சை உள்ளுக்கு இழுத்து கைகளை மேலே தூக்க வேண்டும்.
1. கைகளை மேல்நோக்கி உயர்த்தும் நிலையில் கைகள் நேராகவும் விண்ணென்றும் இருக்க வேண்டும்.
1. கால்களின் நிலையை மாற்றக்கூடாது.
1. தோள்களுக்கு நேராகக் கைகளைக் கொண்டுவந்ததும் முழங்கைகளை மடக்கிக் கைகளைக் கூப்ப வேண்டும்.
1. கூப்பிய நிலையில் அக்கைகளின் அடிப்புறம் நேராக (தரைக்கு இணையாக) இருக்க வேண்டும்.
1. இந்நிலையில் மெதுவாக மூச்சை வெளியே விடவேண்டும்.
1. மூச்சை மெல்ல உள்ளிழுத்தபடி, மெதுவாகக் கைகளைத் தலைக்கு மேல் உயர்த்த வேண்டும்.
1. உள்ளங்கைகள் கூப்பிய நிலையில், ஒன்றோடொன்று ஒட்டியிருக்க வேண்டும்.
1. கைகளை மேல்நோக்கி உயர்த்தியவாறு குதிகால்களை மேலே தூக்க வேண்டும்.
1. அதே நிலையில் தலையை மேல் நோக்கி உயர்த்த வேண்டும்.

### வெளியேறும் விதம்
1. குதிகாலைக் கீழே இறக்க வேண்டும்.
1. மூச்சை மெதுவாக வெளியேற்றியபடி கைகளைத் தளர்த்த வேண்டும்.
1. கைகளைக் கீழே தொங்கப் போடலாம் அல்லது கூப்பிய நிலையிலேயே மார்பை ஒட்டியபடி வைக்கலாம்.
1. மீண்டும் மூச்சை உள்ளே இழுத்தபடி கைகளையும் குதிகாலையும் தூக்கவும்.
1. பின்னர் பழையநிலைக்கு வர வேண்டும்.
1. விரல்களைக் கோத்தபடியும் கைகளை மேலே தூக்கலாம்.

## பயன்கள்
நின்றநிலையில் செய்யும் ஆசனங்களுக்கு இது அடிப்படையான ஆசனமாகும். நின்றநிலையில் செய்யும் ஆசனங்களைச் செய்ய இந்த ஆசனப் பயிற்சி உதவுகிறது. இவ்வாசனத்தைச் செய்வதால் உடலின் எல்லாத் தசைகளும் புத்துணர்ச்சி பெறும்; கணுக்கால்கள், தொடைகள், அடி வயிறு, முதுகு ஆகியவை பலமாகும்.
# சீழ்க்கைச்சிரவி


**சீழ்க்கைச்சிரவி**அல்லது **சீழ்க்கைச் சிறகி** (Fulvous whistling duck – *Dendrocygna bicolor*) என்பது ஆழமில்லாத ஈரநிலங்களிலும் சதுப்புநிலங்களிலும் காணப்படும் ஓர் வகை உயர்ந்து மெலிந்த வாத்தாகும். இவை பல்வேறு வெப்பமண்டலப் பகுதிகளான மெக்சிகோ, அமெரிக்கா, மேற்கிந்தியத் தீவுகள், தென் அமெரிக்கா, சகாராவுக்குத் தெற்கே உள்ள ஆப்பிரிக்கா, இந்திய துணைக்கண்டம் ஆகிய பகுதிகளில் இனப்பெருக்கம் செய்கின்றன. இந்தியா<nowiki/>வில் குறிப்பாக அசாம், மேற்கு வங்காளம், ஒடிசா, தெலுங்கானா, தமிழ்நாடு மற்றும் கேரளம் ஆகிய பகுதிகளில் இவை காணப்படுகின்றன. காகிநாடாவிற்குத் தெற்கே தமிழ்நாட்டின் கிழக்குக் கடற்கரையை ஒட்டிய பகுதிகளில் இராமநாதபுரம் வரை இவற்றின் இனப்பெருக்க மண்டலமாகும்.  

## உடல் தோற்றம்
இது 48 – 53&nbsp;cm மொத்த நீளமும் நீண்ட பழுப்பு நிற அலகும் உடையது. கருஞ்சிவப்பு மஞ்சள் நிறத் தலை மற்றும் கழுத்துடனும் நன்கு கருத்த கோடு பின்புற கழுத்திலும் கழுத்தில் கருமை நிற கீற்றுகளும் இவ்வாத்தை இனங்காண உதவும் களக் குறிப்புகளாகும். மேலும் பக்கவாட்டில் தெளிவான கீற்றுகளும் மங்கிய பழுப்பு நிறத்திட்டு முன் இறக்கையிலும் வெண்மை நிறப்பட்டை வால் மேற்போர்வை இறகுகளில் காணப்படும்.  

## வாழ்விடம்
ஆழமில்லாத ஏரிகள், நெற்பயிர் விளைநிலங்கள் மற்றும் ஈரநிலங்கள் ஆகிய இடங்களில் இவ்வாத்துகளைக் காணலாம்.  

## படத்தொகுப்பு
# தொகுரு புகுயாமா



**தொகுரு புகுயாமா** *(Tohru Fukuyama (福山 透 Fukuyama Tōru?)* சப்பான் நாட்டைச் சேர்ந்த ஒரு கரிம வேதியியல் விஞ்ஞானி ஆவார். 1948 ஆம் ஆண்டு ஆகத்து மாதம் பிறந்தார். சப்பானில் உள்ள டோக்கியோ பல்கலைக்கழகத்தில் வேதியியல் பேராசிரியராகப் பணிபுரிந்தார். 1998 ஆம் ஆண்டு புகுயாமா பிணைப்பு வினை என்ற வேதிவினையைக் கண்டறிந்தார்.  

2015 ஆம் ஆண்டு உடலியல் அல்லது மருத்துவத்திற்கான நோபல் பரிசு வென்ற சட்டோசி ஓமுரா இவருடைய நண்பர் ஆவார்.